Dub letný

Dub letný (lat. Quercus robur) je druh stromu z rodu dub (Quercus).

Charakteristika
Je to mohutný listnatý strom.  Jeho koruna je mohutná, nepravidelne a robustne rozložitá, pretiahnutá smerom nahor. Kôra je tmavosivá, a hrubo rozpukaná. Dorastá do výšky 30-40 metrov.

Listy sú dlhé obráteno vajcovité s krátkymi stopkami, okraje listov sú vlnkovito-laločnaté, najširšie sú v prostriedku.

Kvitne v apríli a v máji. Kvety sú jednopohlavné, samčie súkvetie má charakter jahniad na tohoročných vetvičkách, samičie jahňady rastú na letorastoch. Plodom je žaluď (jednosemenná nažka) sediaca v kalíšku. Stopka je 3 –  dlhá.

Výskyt 
Prirodzene sa vyskytuje v Európe, v Malej Ázii, na Kaukaze a v niektorých lokalitách severnej Afriky.

Rastie od nížin až po podhorské oblasti, kde môže vytvárať dubové lesy – dúbravy. Často rastie aj ako osamelý strom.

Systematika
Súčasný najčastejší systém je takýto:
dub letný (Quercus robur):
poddruh Quercus robur subsp. robur [výskyt: väčšina Európy] - vrátane duba letného slavónskeho (Quercus robur subsp. slavonica); ako samostatný druh sa ojedinele uvádza Quercus haas, inak považovaný za súčasť tohto poddruhu
poddruh Quercus robur subsp. broteroana [výskyt: časť Pyrenejského polostrova] - alternatívne zaraďovaný ako súčasť poddruhu Q. robur subsp. robur
poddruh Quercus robur subsp. brutia [výskyt: Jadran] - alternatívne zaraďovaný ako samostatný druh Quercus brutia alebo ako súčasť (pod)druhu Quercus (robur subsp.) pedunculiflorapoddruh dub letný sivý/dub letný sivozelený/dub sivý/dub sivozelený (Quercus robur subsp. pedunciliflora) [výskyt: juhovýchodná Európa] - alternatívne zaraďovaný ako samostatný druh dub sivý/dub sivozelený (Quercus pedunculiflora) alebo staršie ako tri samostatné druhy Quercus pedunciliflora v užšom zmysle, Quercus erucifolia a Quercus longipespoddruh Quercus robur subsp. imeretina [výskyt: Gruzínsko] - alternatívne zaraďovaný ako samostatný druh Quercus imeretina 
Staršie sa do duba letného zaraďoval aj taxón Quercus estremadurensis, a to ako poddruh Quercus robur subsp. estremadurensis.

Synonymá sú:
pre celý druh: Quercus longaeva Salisb., Quercus robur subsp. eurobur A.Camus, Quercus robur subsp. longipeduncula Ehrh.
pre poddruh robur: stovky synoným, napríklad Quercus abbreviata Vuk., Quercus arenaria Borbás, Quercus australis A.Kern., Quercus brevipes A.Kern., Quercus brutia subsp. haas (Kotschy) O.Schwarz, Quercus femina Mill., Quercus germanica Lasch, Quercus haas Kotschy, Quercus implicata Gand., Quercus malacophylla (Schur) Schur, Quercus nigricans K.Koch, Quercus praecox , Quercus pedunculata Hoffm., Quercus robur subsp. asterotricha, Quercus robur subsp. cuneifolia (Vuk.) Gajic & Erdesi, Quercus robur subsp. fastigiata (Lam.) A.Camus, Quercus robur subsp. pilosa (Schur) Gajic & Erdesi, Quercus robur subsp. slavonica (Gáyer) Mátyás (=dub letný slavónsky), Quercus tardiflora, Quercus tholeyroniana Gand., Quercus viminalis Bosc 
pre poddruh broteroana: žiadne
pre poddruh brutia: Quercus brutia Ten., Quercus brutia var. thomasii (Ten.) Simonk. ex Nyman, Quercus pedunculata subsp. brutia (Ten.) Nyman, Quercus robur var. brutia (Ten.) Ten., Quercus robur var. thomasii (Ten.) A.DC., Quercus thomasii Ten.
pre poddruh pedunculiflora: Quercus brutia subsp. pedunculiflora (K.Koch) O.Schwarz, Quercus erucifolia Steven,  Quercus erucifolia subsp. longipes (Steven) O.Schwarz, Quercus erucifolia subsp. pinnatipartita (Boiss.) O.Schwarz, Quercus haas auct. non Kotschy, Quercus kurdica Wenz., Quercus longipes Steven, Quercus mestensis Bondev & Gancev, Quercus pedunculata subsp. pedunculiflora (K.Koch) Maire & Petitm., Quercus pedunculiflora K.Koch, Quercus pedunculiflora var. erucifolia (Steven) Gagnidze, Quercus petraea f. pinnatifida Cristur, Quercus pinnatipartita (Boiss.) O.Schwarz, Quercus robur subsp. longipes (Steven) Hedge & Yalt.
pre poddruh imeretina: Quercus imeretina Steven ex Woronow, Quercus erucifolia var. imeretina (Steven ex Woronow) O.Schwarz, Quercus imeretina Steven ex Woronow, Quercus pedunculata var. brevipetiolata Medw., Quercus sessiliflora var. tcharachensis Albov

Poznámka: Často uvádzané synonymum Quercus pendulina Kit. nie je synonymum duba letného, ale je synonymom taxónu Quercus kerneri nothosubsp. kerneri.

Systém podľa Flóry Slovenska V/3 (prevzaté z: Požgaj et Horváthová 1986, resp. Mátyás 1973) je takýto:
dub letný (Quercus robur):
poddruh Quercus robur subsp. roburvarieta Quercus robur subsp. robur var. roburvarieta Quercus robur subsp. robur var. brevipesvarieta Quercus robur subsp. robur var. australisvarieta Quercus robur subsp. robur var. praecoxvarieta Quercus robur subsp. robur var. tardiflora?poddruh Quercus robur subsp. slavonica - sporný taxón
poddruh Quercus robur subsp. cuneifoliapoddruh Quercus robur subsp. pilosapoddruh Quercus robur subsp. asterotrichaTaxón pedunciliflora je v tomto systéme uvedený ako samostatný druh Quercus pedunciliflora (dub sivý/sivozelený). Taxón brutia je uvedený ako súčasť tohto druhu Quercus pedunciliflora''. Taxóny imeretina a broteroana sa v texte nespomínajú.

Zdroje kapitoly Systematika:

Využitie

Liečiteľstvo 
Kôra duba letného sa využíva k liečeniu rôznych kožných ochorení a vyrážok, častejšie sa však používa kôra z príbuzného duba zimného, ktorá má byť účinnejšia. Najúčinnejšia je čerstvá kôra z mladých stromov, rozpukaná kôra starých stromov je považovaná za bezcennú, rovnako ako kôra, ktorá je dlho skladovaná.

Drevo 
Dub letný poskytuje veľmi tvrdé a ťažké drevo, ktoré je vysoko cenené a má široké uplatnenie v stavebníctve. Najžiadanejšie je vo vodnom stavebníctve, pretože namočením vo vode sa jeho kladné vlastnosti ešte zlepšujú.

Iné projekty

Zdroje

Listnaté stromy
Bukovité
Liečivé rastliny
Flóra na Slovensku